Director Harish Shankar may start his own production house
హ‌రీష్‌శంక‌ర్  సినిమా కంపెనీ
సుబ్ర‌మ‌ణ్యం ఫ‌ర్ సేల్ చిత్రంతో క‌మ‌ర్షియ‌ల్ హిట్‌ను అందుకున్న హ‌రీష్‌శంక‌ర్ త‌న స్నేహితుల‌తో క‌లిసి ఓ ప్రొడ‌క్ష‌న్ హౌస్‌ను నెల‌కొల్ప‌బోతున్న‌ట్లు స‌మాచారం.
TNN | Updated:
Dec 7, 2015, 10:32AM IST
విల‌క్ష‌ణ ద‌ర్శ‌కుడు సుకుమార్ తొలిసారి నిర్మాణ బాధ్య‌త‌ల్ని చేప‌ట్టి తెర‌కెక్కించిన చిత్రం కుమారి 21ఎఫ్‌ . దాదాపు రెండు కోట్ల వ్య‌యంతో రూపొందిన‌ ఈ చిత్రం 20 కోట్ల మార్క్‌ను చేరుకొని సుకుమార్‌తో పాటు పాటు ఇత‌ర నిర్మాత‌ల‌కు రెండింత‌ల‌ లాభాన్ని తెచ్చిపెట్టింది. పెద్ద చిత్రాల‌కు ధీటుగా ఓపెనింగ్స్‌ను రాబ‌ట్టిన ఈ చిత్ర వ‌సూళ్లు ట్రేడ్ విశ్లేష‌కుల‌తో పాటు సినీ వ‌ర్గాల‌ను విస్మ‌యానికి గురి చేస్తున్నాయి. చిన్న సినిమాల స‌త్తాను చాటిన ఈ ఫ‌లితం అగ్ర ద‌ర్శ‌కుల పంథాలో మార్పుల్ని తీసుకువ‌స్తోంది. సుకుమార్ బాట‌లోనే మ‌రికొంత మంది స్టార్ డైరెక్ట‌ర్లు అడుగులు వేసేందుకు ఆస‌క్తిని చూపుతున్నారు. నిర్మాత‌లుగా మారి చిన్న సినిమాల్ని తెర‌కెక్కించేందుకు స‌న్నాహాల్ని ప్రారంభిస్తున్నారు. ఈ జాబితాలో గ‌బ్బ‌ర్‌సింగ్ ద‌ర్శ‌కుడు హ‌రీష్ శంక‌ర్ చేర‌బోతున్న‌ట్లు స‌మాచారం. ఇటీవ‌లే సుబ్ర‌మ‌ణ్యం ఫ‌ర్ సేల్ చిత్రంతో క‌మ‌ర్షియ‌ల్ హిట్‌ను అందుకున్న హ‌రీష్‌శంక‌ర్ త‌న స్నేహితుల‌తో క‌లిసి ఓ ప్రొడ‌క్ష‌న్ హౌస్‌ను నెల‌కొల్ప‌బోతున్న‌ట్లు స‌మాచారం. ఈ బ్యాన‌ర్‌పై క‌థాబ‌ల‌మున్న చిన్న సినిమాల్ని నిర్మించాల‌నే ఆలోచ‌న‌లో ఆయ‌న‌ ఉన్న‌ట్లు తెలిసింది. త్వ‌ర‌లో ఈ ప్రొడ‌క్ష‌న్ హౌస్‌ను అధికారికంగా ప్రారంభించ‌నున్న‌ట్లు స‌మాచారం. మాస్ క‌థాంశాల‌తో ద‌ర్శ‌కుడిగా స‌త్తా చాటిన హ‌రీష్ శంక‌ర్ నిర్మాత‌గా ఎలాంటి అద్భుతాల్ని సృష్టిస్తాడో చూడాలి.